CELEX: C2007/297/16
Language: da
Date: 2007-12-08 00:00:00
Title: Sag C-192/06: Domstolens dom (Anden Afdeling) af 4. oktober 2007 — Matthias Kruck mod Landkreis Potsdam-Mittelmark (anmodning om præjudiciel afgørelse fra Bundesverwaltungsgericht — Tyskland) (Landbrugsstrukturer — EF-støtteordninger — artikel 7, stk. 6, i forordning (EØF) nr. 1765/92 — artikel 9, stk. 2, i forordning (EØF) nr. 3887/92 — jordudtagning — nedsættelse af godtgørelse)

8.12.2007   
            
            
               DA
            
            
               Den Europæiske Unions Tidende
            
            
               C 297/11
            
         Domstolens dom (Anden Afdeling) af 4. oktober 2007 — Matthias Kruck mod Landkreis Potsdam-Mittelmark (anmodning om præjudiciel afgørelse fra Bundesverwaltungsgericht — Tyskland)
   (Sag C-192/06) (1)
   
   (Landbrugsstrukturer - EF-støtteordninger - artikel 7, stk. 6, i forordning (EØF) nr. 1765/92 - artikel 9, stk. 2, i forordning (EØF) nr. 3887/92 - jordudtagning - nedsættelse af godtgørelse)
   (2007/C 297/16)
   Processprog: tysk
   Den forelæggende ret
   Bundesverwaltungsgericht
   Parter i hovedsagen
   
      Sagsøger: Matthias Kruck
   
      Sagsøgt: Landkreis Potsdam-Mittelmark
   Sagens genstand
   Anmodning om præjudiciel afgørelse — Bundesverwaltungsgericht — fortolkning af artikel 9, stk. 2-4 i Kommissionens forordning (EØF) nr. 3887/92 af 23. december 1992 om gennemførelsesbestemmelser for det integrerede system for forvaltning og kontrol af visse EF- støtteordninger (EFT L 391, s. 36), som affattet ved Kommissionens forordning (EF) nr. 1648/95 af 6. juli 1995 om ændring af forordning (EØF) nr. 3887/92 om gennemførelsesbestemmelser for det integrerede system for forvaltning og kontrol af visse EF-støtteordninger (EFT L 156, s. 27), og fortolkning af artikel 7, stk. 6, andet og fjerde punktum, i Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (EFT L 181, s. 12), som affattet ved Rådets forordning (EF) nr. 2989/95 af 19. december 1995 om ændring af forordning (EØF) nr. 1765/92 om indførelse af en støtteordning for producenter af visse markafgrøder (EFT L 312, s. 5) — fastsættelse af det maksimale areal, for hvilket der kan ydes udligningsgodtgørelse på grundlag af det dyrkede areal, der faktisk konstateres under en kontrol, men ikke det areal, der er angivet i ansøgningen om udligningsgodtgørelse
   Konklusion
   Artikel 9 i Kommissionens forordning (EØF) nr. 3887/92 af 23. december 1992 om gennemførelsesbestemmelser for det integrerede system for forvaltning og kontrol af visse EF-støtteordninger, som ændret ved Kommissionens forordning (EF) nr. 1648/95 af 6. juli 1995, skal fortolkes således, at beregningen af de maksimale jordarealer, der kan tages i betragtning med henblik på godtgørelse for jordudtagning i henhold til artikel 7, stk. 6, første afsnit, andet og fjerde punktum, i Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder, som ændret ved Rådets forordning (EF) nr. 2989/95 af 19. december 1995, skal foretages på grundlag af det markareal, for hvilket der er indgivet ansøgning, forudsat at dette areal faktisk er beplantet med markafgrøder og ikke omfatter arealer, som ved artikel 9 i forordning nr. 1765/92, som ændret ved forordning nr. 2989/95, er udelukket fra godtgørelse.
   
      (1)  EUT C 154 af 1.7.2006.